เรื่องจริง ฟีนิกซ์มรณะ โศกนาฏกรรม ภัยธรรมชาติ ฝืนกฎ ชะล่าใจ ตายหมู่
ทีมข่าวเจาะประเด็นไทยรัฐออนไลน์ ,เปิดเรื่องจริงสุดสยองกลางทะเลอันดามัน ฝันร้ายที่กลายเป็นภาพทรงจำของคนไทยทั้งประเทศ เช้าวันที่ 5 ก.ค.61 จังหวัดภูเก็ต ฟ้าเปิด อากาศแจ่มใส ไม่มีแนวโน้มว่าจะเกิดพายุคลื่นลูกใหญ่ถล่มทะเลอันดามัน การท่องเที่ยวของต่างชาติในพื้นที่เป็นไปตามปกติเหมือนทุกวัน บริษัททัวร์หลายแห่ง พานักท่องเที่ยวขึ้นเรือข้ามไปชมความงามของอันดามัน โดยเป้าหมายหลักอยู่ที่ เกาะราชา ซึ่งอยู่ไม่ไกลจากเกาะภูเก็ตมากนัก ,ไม่มีลางบอกเหตุอะไรเลย ตั้งแต่เช้าจนเย็นผมปฏิบัติหน้าที่ตามปกติ อากาศเช้าท้องฟ้าใส ยาวมาจนตลอดช่วงบ่ายก็ไม่มีแนวโน้มว่าพายุเข้าหรือฝนจะตก กระทั่งเวลา 16.00 น. เป็นต้นมา ก้อนเมฆจับกลุ่มเป็นก้อนดำลอยมาแต่ไกล ขณะนั้นผมอยู่ที่สถานีตำรวจ ผ่านไปไม่นานนัก เหมือนฟ้ากำลังถล่ม พายุพัดลงมาวูบใหญ่เกิดปรากฏการณ์รุนแรงประมาณ 3 นาที เสาธงชาติหน้าสถานี เสาไฟฟ้า และแป้นชู้ตบาส สั่นสะเทือน ต้นไม้ล้ม ก่อนจะมีฝนตกลงมา พ.ต.ท.เอกชัย สิริ สว.ส.ทท.1กก.2บก.ทท.3 กล่าว,ประกาศชัดเจน เรือเล็ก งดออกจากฝั่ง มีเพียง 2 ลำ ฝ่าคลื่นไปเสี่ยงตาย ,ก่อนที่จะเกิดเหตุการณ์ตายหมู่กลางอันดามัน ทางเจ้าหน้าที่ที่เกี่ยวข้องได้มีการแจ้งเตือนไปยังผู้ประกอบการเดินเรือ ว่ามีคลื่นสูง ลมแรง เรือเล็กงดออกจากฝั่ง ซึ่งขณะนั้นเข้าใจได้ว่า ฟีนิกซ์ เป็นเรือที่มีขนาดใหญ่สุด และที่ผ่านมาไม่เคยประสบอุบัติเหตุรุนแรง หรือเจอคลื่นลมทะเลรุนแรงเหนือการควบคุม ภายหลังพานักท่องเที่ยวไปเล่นน้ำชมความงามของเกาะราชาตลอดทั่งวัน ช่วงเย็นจึงได้เวลาพานักท่องเที่ยวหันเรือกลับเข้ามาพักในเกาะภูเก็ต ก่อนจะเกิดเหตุไม่คาดฝันขึ้น ,มีเรือนับร้อยลำที่ยังจอดอยู่ที่เกาะราชา เจ้าของทัวร์ตัดสินใจเปิดที่พักบนเกาะราชาให้นักท่องเที่ยวใหม่ เพราะไม่มีใครกล้าไปเสี่ยงกับคำเตือนที่ประกาศออกมา รวมถึงเรือส่วนใหญ่ก็เป็นเรือขนาดเล็ก ,นาทีคลื่นยักษ์ถล่ม ลูกทัวร์ฟีนิกซ์ หนีลงไปตายหมู่ให้ห้องกระจกติดแอร์,ไม่มีใครรู้ว่าภัยพิบัติกำลังคืบคลานเข้ามา เวลาประมาณ 17.30 น. เกิดเหตุไม่คาดฝันกลางทะเลอันดามัน กระแสพายุ และคลื่นทะเลลูกใหญ่ซัดใส่ เรือสำราญฟีนิกซ์ ลูกทัวร์ที่อยู่ยืนอยู่นอกตัวเรือ หรือยืนอยู่ยังจุดที่กระโดดลงน้ำทะเลได้ง่ายกลายเป็นผู้รอดชีวิต ถึงแม้พนักงานจะนำห่วงยางกู้ชีพขนาดใหญ่โยนลงไปในทะเล จากนั้นได้แจ้งเตือนให้นักท่องเที่ยวใส่ชูชีพ และสละเรือทิ้ง กระโดดหนีไปรอการช่วยเหลือกลางทะเล แต่ก็ไม่สามารถช่วยเหลือลูกทัวร์ได้ทั้งหมด ,เรือฟีนิกซ์ เป็นเรือสำราญหรูหราขนาดใหญ่ มีทั้งหมด 3 ชั้น ภายในเรือมีการต่อเติมเป็นห้องกระจกติดแอร์เอาไว้พักผ่อนหย่อนใจ อีกทั้งแต่ละชั้น ค่อนข้างมีขนาดกว้างขวาง ลูกทัวร์จึงกระจายอยู่หลายจุด ขณะเกิดเหตุมันเร็วเกินไป พนักงานก็มีไม่มากเท่าจำนวนลูกทัวร์ การกระจายข่าวไปไม่ทั่วทั่งเรือ รวมไปถึงนักท่องเที่ยวบางคน ตกใจคลื่นลูกใหญ่พากันวิ่งหนีเข้าไปหลบอยู่ในห้องแอร์ ไม่เกิน 10 นาที เรือฟีนิกซ์ ได้จมลงสู่ใต้ท้องทะเลไปพร้อมๆ กับนักท่องเที่ยวที่ติดอยู่ในห้องต่างๆ ของตัวเรือ ,ทำไม เรือเซเรนาต้า ที่ประสบเหตุกลางอันดามัน ถึงไม่มีผู้เสียชีวิต ,เพราะ เรือเซเรนาต้า มีขนาดที่เล็กกว่า และรูปทรงแบนกว่า พื้นที่ใช้สอยในเรือไม่มาก จำนวนนักท่องเที่ยวในเรือก็น้อยกว่าเรือฟีนิกซ์ การช่วยเหลือจึงเป็นไปอย่างทั่วถึง กระจายข่าวทัน ช่วยกันนำนักท่องเที่ยวออกมานอกเรือได้ว่องไว ที่สำคัญใช้ระยะเวลานาน กว่าจะจมลงสู่ใต้ท้องทะเล ร่วม 7 ชั่วโมง ในขณะที่ ฟีนิกซ์ จมทันทีใน 10 นาที เหตุนี้เอง ทำให้ลูกทัวร์บนเรือเซเรนาต้า รอดชีวิตกลับมายังเกาะภูเก็ตทั้งหมด ,หลังเกิดเหตุ เรือของทหารกองทัพไทยที่ว่าใหญ่ ยังยากต่อการฝ่าคลื่นออกไปช่วย,ภายหลังเหตุการณ์เรือล่ม ชาวประมงที่เห็นเหตุการณ์ได้วิทยุเข้ามาแจ้งเหตุที่ฝั่ง พร้อมขอความช่วยเหลือจากเจ้าหน้าที่ให้จัดทัพนำเรือออกมากู้ชีวิตนักท่องเที่ยวกลางอันดามัน แต่ทุกอย่างไม่ได้สะดวกง่ายดายขนาดนั้น เมื่ออุปสรรคใหญ่คือสภาพอากาศที่ไม่เป็นใจ หากพากันออกไปมีหวังเกิดเหตุซ้ำรอย จึงได้รอเวลาสถานการณ์อากาศเปิด ซึ่งต่อมาไม่นานจึงรุดเข้าไปช่วยผู้รอดชีวิตกลับเข้าฝั่ง,เรือประมงที่อยู่ในเหตุการณ์ เขามีความชำนาญในการขับขี่เรือ การทรงตัวอยู่ให้อยู่ในสภาวะคลื่นลมผิดปกติ และการหนีเอาตัวรอดเมื่อเหตุการไม่คาดฝันมาเยือน รวมไปถึงการช่วยเหลือผู้ประสบภัยกลางท้องทะเลเบื้องต้น ตรงจุดนี้เจ้าของเรือประมงกลางอันดามัน จึงสามารถให้ความช่วยเหลือผู้รอดชีวิตได้เป็นอย่างดี ,ฟีนิกซ์ ชะล่าใจ คิดว่าเหตุการณ์นี้ไม่น่าจะเกิดในทะเลไทย ,เพราะที่ผ่านมา ไม่เคยมีเหตุการณ์รุนแรงแบบนี้เกิดขึ้นมาก่อน ไม่เคยมีคลื่นลมพายุ หรือคลื่นทะเลซัดเรือลำใหญ่จมดิ่งลงไปนอนนิ่งใต้ท้องมหาสมุทร ไม่เคยมีเหตุการณ์ตายหมู่กลางทะเลเยอะขนาดนี้  จึงไม่มีใครคิดว่ามันจะเกิดขึ้น อีกทั้ง ฟีนิกซ์ ถือเป็นเรือสำราญลำใหญ่ที่สุด ที่ออกเดินเรือในวันเกิดเหตุ ไม่ใช้เรือยอชต์ขนาดเล็ก จึงไม่แปลกที่เขาจะกล้านำผู้โดยสารกลับเข้ามาเกาะภูเก็ต ถึงแม้จะมีการประกาศเตือนแล้วก็ตาม,ทุกๆ ปี จะมีเหตุการณ์เกิดขึ้นกับเรือในทะเล แต่เป็นเหตุเล็กน้อย ไม่ได้ยิ่งใหญ่มีการตายจนเป็นข่าวใหญ่โต เหตุการณ์นี้ทางจังหวัดภูเก็ตจึงถือเป็นการสูญเสียรองลงมาจากเหตุการณ์สึนามิ ปี 2547 ,ผู้ประกอบการเปิดโรงแรมให้ญาติคนตายพักฟรี นับ 500 ห้อง ,ปรากฏการณ์รวมน้ำใจของพี่น้องชาวภูเก็ต สร้างความซาบซึ้งใจให้คนในจังหวัด และผู้ประสบภัยในครั้งนี้ ข้าวของเครื่องใช้ อาหารแห้ง ยารักษาโรค รวมถึงสิ่งจำเป็นต่างๆ ทยอยกันมาอย่างไม่ขาดสาย รวมไปถึงผู้ประกอบการธุรกิจในจังหวัดต่างก็ให้ความร่วมมือเท่าที่ทำได้ เบื้องต้นธุรกิจโรงแรมเปิดห้องพักให้นักท่องเที่ยวที่ประสบภัย และญาติๆ เข้ามาพักฟรี ,*** จากการค้นหาผู้สูญหายในทะเล ล่าสุด พบเป็นศพแล้ว 43 ศพ สูญหาย 4 ราย รอดชีวิตอยู่บนฝั่งแล้ว 37 ราย**  ,อ่านข่าวทั้งหมด, เรือล่มตายหมู่ 
เรื่องจริงสุดสยองกลางทะเลอันดามัน ฝันร้ายที่กลายเป็นภาพทรงจำของคนไทยทั้งประเทศ เช้าวันที่ 5 ก.ค.61 จังหวัดภูเก็ต ฟ้าเปิด อากาศแจ่มใส ไม่มีแนวโน้มว่าจะเกิดพายุคลื่นลูกใหญ่ถล่มทะเลอันดามัน
เรือฟีนิกซ์,เรือล่ม,อันดามัน,โศกนาฏกรรม,ข่าวร้อน,ข่าวทั่วไป